text: [{"text_idx": "#000009", "text": "Mga Sekreto sang Malipayon nga Kabuhi"}, {"text_idx": "#000010", "text": "\u201cMangin malipayon ako kon makapangasawa ako kag makabata.\u201d"}, {"text_idx": "#000015", "text": "Indi kita palareho. Ang mga nagapalipay sa imo mahimo wala nagapalipay sa iban. Isa pa, nagabag-o kita samtang nagaligad ang tion. Pero may mga butang nga napamatud-an na nga makapahalipay. Halimbawa, mangin malipayon gid kita kon mangin kontento kita, indi mahisa, palanggaon ang iban, kag mangin mabakod. Hibaluon naton kon ngaa."}, {"text_idx": "#000016", "text": "\u201cAng cuarta pangapin,\u201d siling sang isa ka maalam nga estudyante sang kinaugali sang tawo. Pero nagsiling man sia: \u201cAng nagahigugma sang pilak indi mabusug sang pilak; bisan ang nagahigugma sang kabuganaan, sing patubas: ini man kadayawan.\u201d (Manugwali 5:10; 7:12) Ano ang matun-an naton? Bisan pa kinahanglan naton ang kuarta para mabuhi, dapat likawan naton nga mangin makagod, bangod indi kita magmalipayon sa sini! Gintilawan sang manunulat nga si Hari Solomon sang dumaan nga Israel kon makahatag gid man bala sang matuod nga kalipay ang manggad kag ang maluho nga pagkabuhi. \u201cBisan ano nga naluyagan sang akon mga mata wala ko gindumili sa ila,\u201d siling niya. \u201cWala ko pagpunggi ang akon tagiposoon sa bisan ano nga kalipay.\u201d\u2014Manugwali 1:13; 2:10."}, {"text_idx": "#000021", "text": "Suno sa Encyclopedia of Social Psychology, ang mga tawo may huyog nga mahisa sa mga pareho nila sang edad, inagihan, ukon tindog sa sosiedad. Halimbawa, ang isa ka ahente mahimo indi mahisa sa isa ka bantog nga artista. Pero mahimo mahisa sia sa pareho niya nga ahente nga mas madinalag-on."}, {"text_idx": "#000022", "text": "Halimbawa: May pila ka mataas nga opisyal sang Persia sadto nga nahisa, indi sa hari, kundi sa maalam nga si Daniel nga opisyal man. Bangod sa grabe nga kahisa nila kay Daniel, ginplanuhan pa gani nila nga patyon sia! Pero napaslawan sila. (Daniel 6:1-24) \u201cImportante nga mahibaluan ang malain nga mahimo sang kahisa,\u201d siling sang ginsambit nga ensiklopedia. \u201cGinapaathag sini kon ngaa ang kahisa ginaangot sa madamo nga kaso sang kapintas.\u201d *"}, {"text_idx": "#000024", "text": "Paano mo mahibaluan nga nahisa ka na? Pamangkuta ang imo kaugalingon: \u2018Kon nagmadinalag-on ang akon katubotubo nalipay bala ako ukon nagalalain? Kon napaslawan ang akon utod, abilidaran nga klasmeyt, ukon katrabaho, nasubuan bala ako ukon nalipay?\u2019 Kon magsiling ka nga \u201cnagalalain\u201d ka kag \u201cnalipay,\u201d mahimo nga nahisa ka na. (Genesis 26:12-14) \u201cAng kahisa,\u201d siling sang Encyclopedia of Social Psychology, \u201cmakahalit sa ikasarang sang isa nga malipay sa maayo nga mga butang kag makadula sang pagpabalor sa madamo nga mahatag sang kabuhi. . . . Ina nga mga huyog indi gid makahatag sing kalipay.\u201d"}, {"text_idx": "#000025", "text": "Mabatuan naton ang kahisa kon mangin mapainubuson kita. Magabulig ini sa aton nga maapresyar kag mapabaloran ang mga ikasarang kag maayo nga mga kinaiya sang iban. \u201cWala nagahimo sang bisan ano bangod sa huyog nga makigbais ukon bangod sa sobra nga pagpaimportante sang kaugalingon,\u201d siling sang Biblia, \u201ckundi may pagpaubos sang hunahuna nga nagakabig sa iban nga labaw sa inyo.\u201d\u2014Filipos 2:3."}, {"text_idx": "#000027", "text": "\u201cMay mas daku nga epekto sa kabuhi sang tawo ang ila ginabatyag sa iban sangsa ila obra, kinitaan, komunidad, ukon kapagros pa gani,\u201d siling sang libro nga Social Psychology. Buot silingon, para mangin matuod nga malipayon, dapat sila magpalangga kag palanggaon. \u201cKon . . . wala ako sing gugma, wala ako sing pulos,\u201d siling sang isa ka manunulat sang Biblia.\u20141 Corinto 13:2."}, {"text_idx": "#000029", "text": "Indi gihapon malimtan ni Vanessa ang iya mapait nga mga inagihan. Pero malipayon na sia nga asawa kag iloy sang duha ka bata nga babayi."}, {"text_idx": "#000031", "text": "Sin-o ang wala sing problema? Subong sang ginsiling sang Biblia, may \u201ction sa paghibi\u201d kag \u201ction sa paglalaw.\u201d (Manugwali 3:4) Kon mabakod kita, mangin positibo gihapon kita bisan may mga problema. Binagbinaga ang kahimtangan nanday Carol kag Mildred."}, {"text_idx": "#000033", "text": "Madamo man sing balatian si Mildred, pareho sang arthritis, kanser sa suso, kag diabetes. Pero pareho kay Carol, wala sia nagapokus sa iya mga problema. \u201cNatun-an ko nga palanggaon kag lugpayan ang iban kon nagabalatian sila, kag nakabulig man ini sa akon,\u201d siling niya. \u201cAng matuod, malipatan ko ang akon mga problema kon ginalugpayan ko ang iban.\u201d"}, {"text_idx": "#000034", "text": "Nalipay sanday Carol kag Mildred kon ginalugpayan nila ang iban"}, {"text_idx": "#000035", "text": "Bisan pa nga luyag nila nga duha nga mag-ayo, wala sila nagapokus sa ila balatian, kundi sa ila panimuot kag paggamit sang ila tion. Gani, nalipay sila kag wala sing bisan sin-o nga makadula sini. Isa pa, madamo ang nagapalangga sa ila kag napalig-on sa ila halimbawa sa pag-atubang sang mga pagtilaw."}, {"text_idx": "#000042", "text": "Kon magsayop ang mga tawo nga malig-on, wala nila ginapakanubo ang ila kaugalingon paagi sa pagsiling, \u201cWalawala gid ako\u201d ukon \u201cWala ako sing pulos.\u201d Ang Biblia nagasiling: \u201cAng espiritu nga boong nagapamala sang mga tul-an.\u201d (Hulubaton 17:22) Ang libro nga The Power of Resilience nagsiling nga kon gusto mo mangin malig-on, \u201cdapat batunon mo nga normal lang nga magsala kag mapaslawan . . . Depende na sa imo kon paano mo atubangon ini nga mga hitabo.\u201d"}, {"text_idx": "#000043", "text": "Mabasa sa Colosas 3:15 ining maalamon nga laygay! Ginapakita sang mga pagtuon nga ang pagpamalandong sa positibo nga mga hitabo sa aton kabuhi kag pag-apresyar sa kaayo nga ginapakita sa aton makabulig agod mangin positibo ang aton pagtamod."}, {"text_idx": "#000045", "text": "Ngaa madamo ang nagapakigbato sa negatibo nga pagtamod? Ginapakita sa aton sini nga artikulo kon paano makabulig ang Biblia para mahuptan ang positibo nga pagtamod sa kaugalingon."}]